b'\n_START_ARTICLE_\nOscarsborgOperaen\n_START_PARAGRAPH_\nOscarsborgOperaen er en ideell stiftelse som produserer operaforestillinger for oppf\xc3\xb8ring i borgg\xc3\xa5rden p\xc3\xa5 Oscarsborg festning sommerstid, vanligvis i august._NEWLINE_Den hesteskoformede og relativt lille borgg\xc3\xa5rden p\xc3\xa5 Oscarsborg har god akustikk til utend\xc3\xb8rsarena \xc3\xa5 v\xc3\xa6re, og framf\xc3\xb8ringene kan foreg\xc3\xa5 uten mikrofoner og elektrisk forsterket lyd.\n_START_SECTION_\nHistorikk\n_START_PARAGRAPH_\nOslofjord Operafestival ble stiftet i 1998 med daglig leder/operasjef Anne Felberg som en av fire initiativtakere. I 2007 ble navnet endret til OscarsborgOperaen._NEWLINE_Etter en \xc3\xb8konomisk vanskelig tid fikk OscarsborgOperaen statsst\xc3\xb8tte fra 2010, og har som distriktsopera en fast post p\xc3\xa5 statsbudsjettet. I tillegg mottas st\xc3\xb8tte av Akershus fylke, Frogn kommune og noen private akt\xc3\xb8rer.  Billettsalget st\xc3\xa5r for 50% av stiftelsens inntekter.\n_START_SECTION_\nMedvirkende\n_START_PARAGRAPH_\nAv sangere som har opptr\xc3\xa5dt p\xc3\xa5 Oscarsborg kan nevnes Eli Kristin Hanssveen som Cio-Cio-San og Henrik Engelsviken som BF Pinkerton i  Madama Butterfly 2016. I Flaggermusen 2015 sang Itziar Martinez Galdos Rosalinde og Jan Erik Fillan Eisenstein. I 2014 sang David Curry hertugen av Mantova og Fredrik Zetterstr\xc3\xb6m tittelrollen Rigoletto. I Elskovsdrikken 2013 bekledte Lina Johnson rollen som Adina og Ketil St\xc3\xb8a som Nemorino. I Tosca 2008 spilte sopranen Victoria Nava operadivaen Floria Tosca, tenoren Thor Inge Falch kunstneren Mario Cavaradossi og barytonen Espen Fegran politisjef Scarpia._NEWLINE_Terje Boye Hansen ledet Tosca i 2008 og Rigoletto i 2014. I 2015 dirigerte Christian Eggen Flaggermusen og i 2016 Peter Szilvay _NEWLINE_\xe2\x80\x8bStein Winge har regissert flere oppsetninger, som Tryllefl\xc3\xb8yten i 1998 og 2003, Tosca i 2008 og Rigoletto i 2014. Ronald R\xc3\xb8rvik regisserte Flaggermusen i 2015 og i 2016 var regien ved Mira Bartov._NEWLINE_Ogs\xc3\xa5 instrumentalistene varierer, eksempelvis var Kringkastingsorkestret operaorkester i 2008 og Oslofjord Kammerfilharmoni i 2016._NEWLINE_I 2008 ble Oscarsborg Operakor opprettet.'